EkBass/fiwiki-20250220-pages-articles huggingface dataset:
Madagaskarinuikku

Madagaskarinuikku, aikaisemmalta nimeltään hartlaubinpikku-uikku (Tachybaptus pelzelnii) on uikkulintuihin kuuluva lintulaji. Sen levinneisyysaluetta on Madagaskar. Sen pieni noin 2 000 yksilön suuruinen kanta on entisestään pienenemässä, ja laji luokitellaan erittäin uhanalaiseksi.Birdlife.org viitattu 10.12.2016 == Koko ja ulkonäkö == Madagaskarinuikku on noin 25 senttimetriä pitkä. Sen tunnistaa pesimähöyhenyksestä, jossa on musta päälaki ja juova alas niskaan, usein punertavat korvanpeitinhöyhenet ja kaulan sivut, vaaleanharmaat posket, kurkku ja kaulan etuosa. Joillakin yksilöillä on kapea valkea juova silmän alla päälaen ja korvanpeitinhöyhenten välissä. == Käyttäytyminen ja pesintä == Laji on paikkalintu mutta voi siirtyä etsimään sopivaa elinaluetta. Se pesii elokuun ja maaliskuun välisenä aikana makeanveden järvillä ja lammilla, joissa kasvaa lumpeita. Se rakentaa vesikasvillisuudesta pesän, joka kiinnittyy rantakasvillisuuteen, varsinkin lummekasveihin. == Ravinto == Lajin pääravintoa ovat todennäköisesti hyönteiset, mutta se voi syödä myös pieniä kaloja ja äyriäisiä. == Uhat == Lajin uhkana ovat elinympäristöje tuhoutuminen riisin- ja rahakasviviljelyn takia sekä uudet kalalajit ja kalastuksen tehostuminen ja takertuminen verkkoihin. Kasvinsyöjäkalalajien istutus vähentää vesikasvillisuutta, mikä suosii pikku-uikkua, ja sen on arveltu olevan uhka madagaskarinuikulle. Merkittävää on kuitenkin että kalastus on Madagascarilla vaaraksi kaikille uikkulajeille. == Lähteet == Luokka:Uikkulinnut Luokka:Uhanalaiset linnut
Drama

Drama voi tarkoittaa ainakin seuraavia: * Drama, Yesin albumi vuodelta 1980 * Drama, Jamelian albumi vuodelta 2000 * Drama, Bananaraman albumi vuodelta 2005 * Dráma, kaupunki Kreikassa * Dráman alueyksikkö, alueyksikkö Itä-Makedonian ja Traakian alueella Kreikassa * DJ Drama, yhdysvaltalainen DJ ja musiikkituottaja. == Katso myös == * Draama
Eeppinen elokuva

Eeppinen (suom. kertova) elokuva on elokuvan tekemisen tyyli, jolla on suuret spektaakkelimaiset mittakaavat. Termin käyttö on muuttunut ajan myötä osoittaen silloin tällöin elokuvan genreä ja toisinaan tarkoittaen suuren budjetin elokuvantekoa. Kuten eepokset klassisessa kirjallisuudessa sen keskiössä on usein sankarihahmo. Eeppisen elokuvan kunnianhimoinen luonne auttaa erottamaan sen muunlaisista elokuvista, kuten historiallisesta elokuvasta tai seikkailuelokuvasta. Eeppiset historialliset elokuvat käsittelevät usein historiallista tai myyttistä tapahtumaa ja lisäävät siihen ylellisen miljöön sekä ylenpalttisen puvustuksen, ekspansiivisen musiikin ja suuren näyttelijäkaartin, mikä tekee niistä kaikkein kalliimpia elokuvia tuottaa. Eeppisten elokuvien yleisimmät aiheet ovat kuninkaalliset ja maailmanhistorian eri aikakausien tärkeät henkilöt. ==Lähteet== == Aiheesta muualla == Luokka:Elokuvalajityypit *
Gareth Edwards

Gareth James Edwards (s. 1. kesäkuuta 1975 Nuneaton, Warwickshire, Englanti) on brittiläinen elokuvaohjaaja, tuottaja, käsikirjoittaja, elokuvaaja, lavastaja ja erikoistehosteiden suunnittelija. Hän on ohjannut elokuvat Monsters (2010), Godzilla (2014), Rogue One: A Star Wars Story (2016), The Creator (2023) ja Jurassic World: Rebirth (2025). == Lähteet == == Aiheesta muualla == * Luokka:Brittiläiset elokuvaohjaajat Luokka:Brittiläiset elokuvakäsikirjoittajat Luokka:Brittiläiset elokuvaajat Luokka:Erikoistehosteiden suunnittelijat Luokka:Vuonna 1975 syntyneet Luokka:Elävät henkilöt
Shel Talmy

Sheldon ”Shel” Talmy (11. elokuuta 1937 Chicago, Illinois – 13. marraskuuta 2024 Los Angeles, Kalifornia) oli yhdysvaltalainen äänilevytuottaja, lauluntekijä ja sovittaja, joka tunnetaan parhaiten työstään brittiläisten The Who- ja The Kinks -yhtyeiden kanssa 1960-luvulla. Talmy oli mukana sovittamassa ja tuottamassa monia sen ajan hittejä, kuten ”You Really Got Me”, ”My Generation” ja ”Friday on My Mind”. Joskus hän soitti yhtyeiden levyillä tamburiinia ja kitaraa. == Lähteet == Luokka:Yhdysvaltalaiset musiikkituottajat Luokka:Vuonna 1937 syntyneet Luokka:Vuonna 2024 kuolleet
Kauniaisten kirkko

Kauniaisten kirkko on Kauniaisten keskustassa sijaitseva kirkkorakennus. Se on rakennettu vuonna 1983 ja sen on suunnitellut arkkitehti Kristian Gullichsen. Kirkko koostuu 250 paikan kirkkosalista ja sadan paikan seurakuntasalista, kellotapulista ja erillisestä kerhorakennuksesta. Kirkolla on myös kirkkoherranvirastot, yläsali, takkahuoneet, päiväkerhotilat, perhetyön tilat sekä uurnaholvi. Kirkon arkkitehtuuri on herättänyt huomiota useissa yhteyksissä. == Lähteet == == Aiheesta muualla == Luokka:Uudenmaan kirkkorakennukset Kirkko
OSI (yhtye)

OSI (Office of Strategic Influence) on vuonna 2003 perustettu yhdysvaltalainen projektiluontoinen yhtye. Sen keskeisimmät vaikuttajat ovat Fates Warning- yhtyeen kitaristi Jim Matheos ja Dream Theaterin kosketinsoittajana tunnetuksi tullut Kevin Moore. Yhtyeen musiikkia kuvaillaan usein progressiivisen metallin ja elektronisen musiikin yhteenliittymäksi. Kosketinsoittajan valinnassa päädyttiin lopulta Portnoyn entiseen yhtyetoveriin Kevin Mooreen. Matheos lähetti demonauhoja Moorelle ja kysyi hänen kiinnostustaan yhtyeeseen liittymiseen. Yllättäen Moore lähetti nauhat takaisin vahvasti editoituina, muuttaen musiikin suuntaa alkuperäisestä progressiivisesta metallista elektronisen musiikin suuntaan. Matheos piti kuitenkin uudesta suunnasta päätti jatkaa tällä linjalla. Ensimmäinen albumi Office of Strategic Influence julkaistiin helmikuussa 2003. Yhtyeen musiikin lopulliseen suuntaan ja luovan työskentelyn luonteeseen pettynyt Portnoy jättäytyi ulos yhtyeestä levyn nauhoittamisen jälkeen. Hän kuitenkin nauhoitti rummut sessiomuusikkona vielä seuraavalle Free-levylle, joka julkaistiin huhtikuussa 2006. Myös Sean Malone oli vaihtunut toiseen Feats Warningin jäseneen Joey Veraan. Vuoden 2009 toukokuussa julkaistiin kolmas levy Blood. Portnoyn jättämän aukon täytti mm. Porcupine Tree -yhtyeessä vaikuttanut Gavin Harrison, joka nauhoitti rummut sessiomuusikkona. Tähän asti vain kitaraa soittanut Matheos toimi nyt myös basistina. Vuoden 2010 alussa OSI solmi levytyssopimuksen Metal Blade Recordsin kanssa. Debyyttialbumi Office of Strategic Influence uudelleenjulkaistiin uuden levy-yhtiön alla saman vuoden syyskuussa. Ensimmäinen uusi albumi levy-yhtiön alaisuudessa julkaistiin maaliskuussa 2012 nimellä Fire Make Thunder. Matheos ja Moore soittivat levylle kaikki soittimet lukuun ottamatta rumpuja, jotka nauhoitti jälleen Gavin Harrison. ==Jäsenet== ===Nykyiset=== * Jim Matheos – kitara, basso, ohjelmointi (2003–) * Kevin Moore – laulu, kosketinsoittimet, ohjelmointi (2003–) ===Entiset=== * Mike Portnoy – rummut (2003) ===Sessiomuusikot=== * Sean Malone – basso (2003) * Mike Portnoy – rummut (2006) * Joey Vera – bassokitara (2006) * Gavin Harrison – rummut (2009, 2012) ==Julkaisut== * * * * ==Lähteet== ==Aiheesta muualla== * * * Luokka:Yhdysvaltalaiset yhtyeet
Ready Steady Go!

Ready Steady Go! oli brittiläinen musiikkiohjelma, jota esitettiin jokaisena perjantaina 9. elokuuta 1963 – 23. joulukuuta 1966. Ohjelman tuottajana toimi Elkan Allan, ja tunnetuimpia juontajia olivat Keith Fordyce ja Cathy McGowan. Ensimmäisiä jaksoja juonsi Dusty Springfield. Ohjelmassa esiintyi aikakauden suosituimpia yhtyeitä ja artisteja. Jimi Hendrix teki ohjelmassa ensimmäisen televisioesiintymisensä Britanniassa. Eniten esiintymisiä teki The Who -yhtye, kaikkiaan 18 kertaa. Lokakuussa 1966 sillä oli oma jaksonsa nimeltään Ready Steady Who. Luokka:Brittiläiset televisiosarjat Luokka:Musiikkiohjelmat Luokka:ITV:n televisio-ohjelmat
VecSports Boxing

VecSports Boxing on Manu Pärssisen vuonna 2002 Vectrex-pelikonsolille tekemä peli. Pelin on julkaissut yhdysvaltalainen Good Deal Games. VecSports Boxingin kehitys alkoi vuonna 2000 Pärssisen osallistuttua Alternative Partyyn ja nähtyään siellä esillä olevia demoja. Pärssisellä ei ollut aikaisempaa kokemusta koodaamisesta, mutta kiinnostus Vectrex-konsolia kohtaan ajoi oppimaan pelintekemistä. VecSports Boxing lukeutuu harvoihin Vectrexille tehtyihin urheilupeleihin, sillä Vectrexin vektorinäytön ei oletettu soveltuvan niiden tekemiseen. Peli on yksin tai kaksin pelattava nyrkkeilypeli, jossa voi valita neljän eri nyrkkeilijän välillä. Yksinpelissä pelaaja ohjaa nyrkkeilijää, joka pyrkii alansa huipulle seuraamalla valmentajansa ohjeita. Kaksinpelissä pelaajat kohtaavat nyrkkeilykehässä ja ensimmäisenä kaksi erää voittanut voittaa koko ottelun. Pärssinen on jakanut VecSports Boxingin tekemiseen liittyviä mietteitä ja tiedostoja kotisivuillaan. == Lähteet == Luokka:Suomessa kehitetyt videopelit Luokka:Vuoden 2002 videopelit Luokka:Vectrex-pelit Luokka:Nyrkkeilypelit
Kulttuurikeskus Poleeni

Kulttuurikeskus Poleeni on Pieksämäen kaupungin kulttuurikeskus, jossa toimivat kaupunginkirjasto, Seutuopisto, musiikkiopisto, kahvila, Lippupalvelu, nuorisotila sekä kotiseutuarkisto. Keskuksessa on suuri esiintymistila (342 paikkaa), piennäyttämö (noin 50 katsomopaikkaa), sekä kokoustiloja. Sen aulassa voidaan järjestää suuria tapahtumia. Poleenissa voi järjestää myös teatteritunteja ja lauluharjoituksia. Kulttuurikeskus on valmistunut vuonna 1989. Sen suunnitteli arkkitehtitoimisto Gullichsen–Kairamo–Vormala (Kristian Gullichsen, Erkki Kairamo, Timo Vormala). Rakennus sai valmistumisvuonnaan Vuoden betonirakenne -palkinnon sekä Uusi Suomi -sanomalehden miljööpalkinnon. Poleeni on nimetty paikallisen toimittaja ja opettaja Rietrikki Polénin mukaan. Poleeni oli Suomen ensimmäisiä monia eri kulttuurilaitoksia yhdistäviä monitoimitaloja tai kulttuurikeskuksia, joita rakennettiin 1980-luvulla erityisesti Itä-Suomen kaupunkeihin. Muita olivat Mikkelin Mikaeli, Imatran Kulttuuritalo Virta sekä nykyisen Kouvolan Kouvola- talo ja Kuusankoskitalo. Valmistuessaan Poleeni sai lehdistössä myönteisiä arvioita arkkitehtuuristaan. Uuden Suomen Raimo Markkanen kuvaili rakennusta syyskuussa 1989Markkanen, Raimo 1989. ”Poleeni on kulttuurin puuhamaa ja nähtävyys”. Uusi Suomi 16.9.1989, ks. Puranen 2010, s. 12.: > Rakennus kääntää kadulle arvoituksellisen, sileäksi venytetyn sivun. > Puistolle se avaa suuret ikkuna-aukot. Ranskalaisten parvekkeiden äärellä > voi seisahtaa katsomaan järvimaisemaa tai rakennuksen omaa elämää. Kadulta > saavutaan muuriaukon läpi sisäpihalle, jolta astutaan aulaan. Pääoven > vastakkaisella puolella on puistonäkymien reunustama takkanurkkaus. Pitkät > portaat vievät auditorion yläaulaan, toiset kirjastoon, jonka hiljaisuutta > kattovalojen tasainen sarja tiivistää. Poleeni on kunnianosoitus leikkivälle > ihmiselle. Vuoden betonirakenne -tuomaristo perusteli valintaansa: > Poleenissa heijastuvat niin juhlallisuus ja arvokkuus kuin kodikkuus ja > leikkimieli. Se heijastaa tämän päivän julkisen rakennuksen monisärmäistä > olemusta. == Lähteet == == Aiheesta muualla == Luokka:Pieksämäen rakennukset ja rakennelmat Luokka:Suomen konserttitalot
Luna (laulaja)

Luna (, oikealta nimeltään Park Sun-young, ; s. 12. elokuuta 1993 Soul, Etelä- Korea) on eteläkorealainen laulaja, tanssija ja malli sekä F(x) -yhtyeen jäsen. Hänellä on identtinen kaksoissisko sekä veli. == Ura == Hän esiintyy usein eteläkorealaisessa ohjelmassa Star King. Vuonna 2016 Luna julkaisi myös EP:n nimeltä Free Somebody. == Lähteet == == Aiheesta muualla == * Luokka:Eteläkorealaiset laulajat Luokka:Vuonna 1993 syntyneet Luokka:Elävät henkilöt
Pico de Fogo

Pico de Fogo on kerrostulivuori Fogon saarella Kap Verdellä. Vuoren korkeus on 2 829 metriä merenpinnan yläpuolella. Pico de Fogo on Kap Verden korkein vuori. Fogo, Cape Verde Islands.jpg|Satelliittikuva Fogon saaresta Pico de Fogo Krater.jpg|Kaldera ==Lähteet== ==Aiheesta muualla== Luokka:Afrikan vuoret Luokka:Kap Verden maantiede
Mother Love (Queenin kappale)

Mother Love on brittiläisen Queen-yhtyeen vuonna 1995 julkaisema kappale. Se kuuluu Made in Heaven -albumille ja se on viimeinen Freddie Mercuryn laulama kappale. Lauluraita nauhoitettiin toukokuussa 1991, vain viisi kuukautta ennen Mercuryn kuolemaa. Kappaleen kirjoittivat yhteistyössä Mercury ja Brian May. May on kertonut, että Innuendon äänitysten jälkeen hän työsti Mercuryn kanssa kappaletta, kunnes he pääsivät viimeiseen säkeistöön asti. Mercury sanoi, ettei pystynyt tekemään sitä silloin ja vetäytyi lepäämään, sanoen, että viimeistelee sen myöhemmin. Mutta Mercury ei koskaan enää palannut studioon. Näin ollen May lauloi viimeisen säkeistön. Luokka:Queenin kappaleet Luokka:Vuoden 1995 kappaleet
Otto Tief

Otto Tief (2. elokuuta 1889 Rapla, Viro – 5. maaliskuuta 1976 Ahja, Põlvamaa, ViroEstonica, Encyclopedia about Estonia , viitattu 10.12.2016) oli virolainen poliitikko ja Viron tasavallan viimeinen pääministeri ennen kuin Viron toista neuvostomiehitystä. Hallitus ehti toimia viisi päivää.Estonia Today 22 September 1944: The Otto Tief government and the fall of Tallinn, viitattu 10.12.2016Foreign Minister Visits Washington, Viron ulkoministeriö, Estonia Today, viitattu 10.12.2016The Otto Tief government and the fall of Tallinn, Viron ulkoministeriö (Archive.org), viitattu 10.12.2016 Tief opiskeli lakia Pietarissa ja valmistui Tarton yliopistosta 1921. Hän osallistui 1916–1918 ensimmäiseen maailmansotaan ja 1918–1920 Viron itsenäisyyssotaan, jossa hän yleni kapteeniksi. Maailmansotien välisenä aikana hän toimi 12 vuotta asianajajana ja oli samalla aktiivinen politiikassa, vuosina 1926–1929 ja 1932–1934 riigikogun jäsen ja 1927 työministeri. Väliaikaiseksi valtionhoitajaksi ryhtynyt Jüri Uluots nimitti puna-armeijan jo lähestyessä Tallinnaa Tiefin 18. syyskuuta 1944 hallituksen johtoon,Viron valtionpäämiehet, Turglas-seura, viitattu 10.12.2016 ja hallitus julisti radiossa, että Viron tasavalta on puolueeton. Neuvostoliitto miehitti Viron, ja lokakuussa 1944 neuvostoliittolaiset vangitsivat Tiefin ja muita hallituksen jäseniä, mutta osa ehti paeta Ruotsiin, kuten syöpää sairastanut Uluots, joka kuoli Tukholmassa 9. tammikuuta 1945. Valtionhoitajuus siirtyi niin ikään Ruotsiin paenneelle August Reille. Ruotsissa muodostettiin pakolaishallitus.Eesti Diplomaatide Kool , viitattu 10.12.2016 Ne hallituksen jäsenet jotka eivät ehtineet paeta Ruotsiin, muun muassa Tief itse, joutuivat NKVD:n käsiin ja saivat syytteen siitä, että olivat olleet kyseisen hallituksen jäseniä.Estonia Today: 22 September 1944: From One Occupation to Another, Viron ulkoministriö, viitattu 10.12.2016 Tief joutui vankileirille kymmeneksi vuodeksi. Hän kävi salaa Virossa 1955,Rutt Hinrikus Estonian Life Stories 2009 Google Books, rajattu käyttö, viitattu 10.12.2016 mutta asui KGB valvonnassa pääasiassa Ukrainassa ja Latviassa.. Tiefin hallitusta pidetään merkittävänä, sillä sen ja pakolaishallituksen kautta Viron tasavallan laillinen jatkuvuus säilyi uudelleenitsenäistymiseen saakka. Tiefin hallituksen kunnioittamiseksi Virossa on määrätty 22. syyskuuta vastarinnan päiväksi (Vastupanuvõitluse päev). Latvian Ainažissa, missä Tief asui kymmenen vuotta, paljastettiin vuonna 2014 hänen 125-vuotissyntymäpäivänään muistolaatta.Ainažis paigaldati Otto Tiefi kunagisse elukohta mälestustahvel, Lääne Elu 15.8.2014, viitattu 10.12.2016 Tief kirjoitti myöhemmin muistelmat.Peep Pillak: The soviet twilight world of horrors Estonian Ministry of Foreign Affairs Yearbook , viitattu 10.12.2016 ==Lähteet== ==Kirjallisuutta== * Indrek Paavle: Õiguse ja omariikluse eest: Otto Tief (1889–1976), elämäkerta Luokka:Viron pääministerit Luokka:Riigikogun jäsenet Luokka:Vuonna 1889 syntyneet Luokka:Vuonna 1976 kuolleet
Oksatsoliini

Oksatsoliini (C3H5NO) on heterosyklinen orgaaninen yhdiste ja oksatsolin osittain tyydyttynyt johdannainen. Oksatsoliinin johdannaisilla on merkitystä muun muassa lääkkeinä ja polymeerien valmistuksessa. ==Ominaisuudet ja valmistus== Oksatsoliinilla on kolme tautomerista muotoa, jotka eroavat toisistaan kaksoissidoksen paikalla. Nämä isomeerit ovat 2-oksatsoliini, 3-oksatsoliini ja 4-oksatsoliini, joista 2-oksatsoliini on tavanomaisin. Oksatsoliini on väritöntä nestettä, jolla on amiinienkaltainen haju. Oksatsoliinia voidaan valmistaa kuumentamalla β-kloorietyyliformamidia emäksisessä vesi- tai alkoholiliuoksessa. Oksatsoliini johdannaisia voidaan valmistaa muun muassa aminoalkoholien ja karboksyylihappojen välisellä kondensaatioreaktiolla tai atsiridiiniamidien toisiintumisella lämmön tai happojen vaikutuksesta. Näitä johdannaisia käytetään muun muassa lääkkeinä, pinta-aktiivisina aineina ja polyamidipolymeerien valmistaimseen.Alan C. Eachus & Allen F. Bollmeier: Alkanolamines from Nitro Alcohols, Kirk-Othmer Encyclopedia of Chemical Technology, John Wiley & Sons, New York, 2003. Viitattu 10.12.2016G. Scherr, U. Steuerle & R. Fikentscher: Imines, Cyclic, Kirk-Othmer Encyclopedia of Chemical Technology, John Wiley & Sons, New York, 2000. Viitattu 10.12.2016 ==Lähteet== == Aiheesta muualla == Luokka:Heterosykliset yhdisteet
Tom of Finland (elokuva)

Tom of Finland on vuonna 2017 ensi-iltansa saanut suomalainen elämäkertaelokuva homoeroottisesta taiteilijasta Touko Laaksosesta. Elokuvan on ohjannut Dome Karukoski, ja sen nimiroolia esittää Pekka Strang. Muita päärooleja elokuvassa esittävät Lauri Tilkanen, Jessica Grabowsky, Taisto Oksanen, Seumas Sargent, Jakob Oftebro ja Niklas Hogner. Tom of Finland sai maailmanensi-iltansa Göteborgin elokuvajuhlilla 27. tammikuuta 2017, jossa se palkittiin kansainvälisen elokuvakriitikoiden liiton Fiprescin palkinnolla.Tom of Finland -elokuva palkittiin Götebordin elokuvajuhlilla, Yle Uutiset 4.2.2017. Suomen-ensi-ilta oli 24. helmikuuta 2017, ja se oli avausviikonloppunsa toiseksi katsotuin elokuva 18 713 katsojalla. == Vastaanotto == Episodi Jesse Raatikainen Helsingin Sanomat Miska Rantanen Hufvudstadsbladet Sara Ehnholm Hielm Iltalehti Juho Rissanen Keskisuomalainen Marko Ahonen Turun Sanomat Päivi Valotie The Guardian Peter Bradshaw == Lähteet == ==Aiheesta muualla== * Luokka:Vuoden 2017 suomalaiset elokuvat Luokka:Suomalaiset elämäkertaelokuvat Luokka:Dome Karukosken ohjaamat elokuvat Luokka:Homoseksuaalisuus taiteessa Luokka:Elokuvat seksuaali- ja sukupuolivähemmistöistä
Game jam

Game jam eli pelijami on tapahtuma, jossa suunnitellaan ja kehitetään pelejä nopealla aikataululla. Tyypillisesti game jam kestää 24 tunnista 72 tuntiin. Game jamien osallistujat voivat olla pelialalla muutenkin vaikuttavia ohjelmoijia, pelikehittäjiä, taiteilijoita ja kirjoittajia, tai muuten vain peleistä kiinnostuneita. Yleensä osallistujat järjestäytyvät pieniin tiimeihin, jotka ryhtyvät työstämään yhtä peli-ideaa. Game jameissa tehdään tyypillisesti digitaalisia pelejä, mutta nykyisin niissä tehdään yhä enemmän myös muita pelityyppejä, kuten lautapelejä. Suomessa on järjestetty game jameja Finnish Game Jam ry:n (FGJ) toimesta vuodesta 2010. #FGJ 16 -tapahtuma keräsi yhteen yli 1000 osallistujaa ja järjestäjää ympäri Suomen 22:ssa eri paikassa. FGJ jakaa myös Finnish Game Jam Awards -palkintoja. == Esimerkkejä game jam -peleistä == === Hyper Manly Rainbow Chesthair Shooter === Hyper Manly Rainbow Chesthair Shooter on Global Game Jamissa Kajaanissa vuonna 2012 kehitetty peli, joka perustuu tanssimaton ja kitaraohjaimen samanaikaiseen käyttöön. Pelissä on tarkoitus tuhota vastustajia yhdistelemällä eri värejä. Peliä on mahdollista pelata joko yksin tai kaksin samalla puolella. Hyper Manly Rainbow Chesthair Shooterin kehittivät Samuli Jääskeläinen, Riku Kihlström, Juha Keinänen, Tuire Kauppinen ja Juho Vuolo. Peli voitti Finnish Game Jamin Jammer's awardin vuonna 2012. Game jamissa tehtyä peliaihiota kehitettiin myöhemmin valmiiksi peliksi. Peli on myös pelattavissa Suomen Pelimuseossa. == Lähteet == Luokka:Videopelikulttuuri
Robyn (albumi)

Robyn on ruotsalaislaulaja Robynin albumi, joka julkaistiin 16. toukokuuta 2005.Allmusic review == Kappaleet == # # # # # # # # # # # # # == Arvostelut == * Allmusic: * BBC: positiivinenBBC: Album review * Pitchfork Media: 8.2/10Pitchfork Media: Album review == Lähteet == Luokka:Vuoden 2005 albumit Luokka:Ruotsalaiset popalbumit Luokka:Dance-pop-albumit Luokka:Ruotsalaiset synthpop-albumit
Muswell Hill

Muswell Hill on kaupunginosa Pohjois-Lontoossa, 9 kilometriä Charing Crossista ja Lontoon Citystä pohjoiseen. Se sijaitsee enimmäkseen Haringeyn kaupunkipiirin alueella, mutta aivan sen pohjoisin osa sijaitsee Barnetin puolella. Vuonna 2011 Muswell Hillissä asui vajaat 28 000 henkilöä. Monitoimirakennus Alexandra Palace sijaitsee osittain Muswell Hillin alueella. Luokka:Barnet Luokka:Haringey Luokka:Lontoon kaupunginosat
Talebans

Talebans on Antti Kokon ja Mikko Niemelän kehittämä tietokonepeli vuodelta 2001. Pelissä ohjataan yhdysvaltalaisia joukkoja, joiden on mahdollista pommittaa talibaneja Afganistanissa, mutta näin peliä ei voi voittaa. Peli oli esillä Kielissä osana ROR-kollektiivin Utopia-näyttelyä vuonna 2001. Se oli syyskuussa 2001 esillä myös Skulpturens Husissa Tukholmassa. Dagens Nyheterin Lars Ericsson pani merkille, kuinka peli kommentoi aavemaisen tarkasti ja ennakoiden aikalaistapahtumia Afganistanissa. == Lähteet == Luokka:Suomessa kehitetyt videopelit Luokka:Vuoden 2001 videopelit
The Little Mermaid (videopeli)

The Little Mermaid on Capcomin Nintendo Entertainment Systemille ja Game Boylle vuonna julkaisema toimintapeli. Peli perustuu samannimiseen elokuvaan. == Aiheesta muualla == * Luokka:Vuoden 1991 videopelit Luokka:Nintendo Entertainment System -pelit Luokka:Game Boy -pelit Luokka:Disney-videopelit Luokka:Toimintapelit
Erkki Wiksten

Erkki Uolevi Wiksten (5. maaliskuuta 1927 Mäntsälä – 9. syyskuuta 1993 Helsinki) oli suomalainen toimitussihteeri ja päätoimittaja.Wikstenin matrikkelitiedot teoksessa Wiksten,Erkki (toim): Sosialidemokraattisen lehdistön taipaleelta. Helsinki 1968 Wiksten kävi keskikoulun ja opiskeli Yhteiskunnallisessa korkeakoulussa. Wiksten oli harjoittelijana Maakansa- lehdessä 1946–1947 ja toimittajana Suomen Sosialidemokraatissa 1948–1957 vastuualueenaan uutistoimitus ja järjestöasiat. Hän oli sitten Rautatieläinen- lehden toimitussihteerinä 1957, Työn Voiman päätoimittajana 1957–1959 sekä Suomen Sosialidemokraatissa toimittajana 1959–1960 ja toimitussihteerinä vuodesta 1960 alkaen. Erkki Wiksten oli naimisissa 1947–1953 Sirkka Syhlmanin kanssa ja vuodesta 1954 Anita Johanna Komossan kanssa. == Teoksia == * Sirkuskatu 3. Kansanvalta, Helsinki 1977 (Suomen Sosialidemokraatti-lehden historiaa) * Kungsleden : tarinaa Norjan ja Ruotsin suurtuntureitten halki kulkevasta reitistä. Työväen Retkeilyliiton julkaisuja. Työväen retkeilyliiton opintotoimikunta, Helsinki 1992 * Työväen retkeilyliiton kämppäopas ; teksti: Riitta Sairinen ; valokuvat Erkki Wiksten. Työväen retkeilyliiton julkaisu no 5. Helsinki 1994, 2. painos 1996, 3. uudistettu painos 1999 == Toimitustöitä == * Sosialidemokraattisen lehdistön taipaleelta : Suomen sosialidemokraattisen sanomalehtimiesliiton ja T-lehdistön juhlajulkaisu ; koonnut Erkki Wiksten ; julk. Suomen sosialidemokraattinen sanomalehtimiesliitto. Helsinki 1968 * Töölön Vesa - kalliolle rakennettu ; julkaisutoimikunta Runar Böhling ym. ; historiikin toim. Erkki Wiksten. Töölön Vesa, Helsinki 1981 * Espoon eläkkeensaajat ry 20 vuotta 1964-1984 ; historiikin toim. Erkki Wiksten ; julkaisutoimikunta Yrjö Samela ym. Espoon eläkkeensaajat, Espoo 1984 ==Lähteet== Luokka:Suomalaiset toimittajat Luokka:Vuonna 1927 syntyneet Luokka:Vuonna 1993 kuolleet
Nestor Blom

Nestor Blom (31. maaliskuuta 1889 – 16. huhtikuuta 1918 Viipuri) oli suomalainen työmies, joka sisällissodan aikana toimi punaisten Antrean rintaman varapäällikkönä. Hän kuoli huhtikuussa 1918 haavoittuneena Viipurissa, vaikka Blomin nimi esiintyy vielä sodan jälkeen lokakuussa 1918 julkaistussa etsittävien punakaartilaisten listassa. Valtiorikosasiain Tiedusteluosaston julkaiseman luettelon mukaan Blom komensi Pullilan kylään sijoitettuja joukkoja ja kuului myös varajäsenenä Helsingin punakaartin esikuntaan. == Lähteet == Luokka:Suomen sisällissodan punaiset Luokka:Vuonna 1889 syntyneet Luokka:Vuonna 1918 kuolleet
Denmark Street

Denmark Street on katu Lontoon West Endissä lähellä St Giles in the Fieldsiä ja Tottenham Court Roadin metroasemaa. Katu luotiin 1600-luvulla ja nimettiin kuningattaren puolison, prinssi Yrjön mukaan. 1950-luvulta lähtien katu on yhdistetty brittiläiseen populaarimusiikkiin, sillä alueella on perinteisesti sijainnut äänitysstudioita ja musiikkiliikkeitä. Vuonna 2014 kadulla julkaistiin muistolaatta muistuttamaan alueen merkityksestä musiikkiteollisuudelle. Katu oli alun perin asumiskäytössä, mutta liikkeiden osuus kasvoi merkittävästi 1800-luvulla. Luokka:Lontoon kadut
Pitäkää tunkkinne!

Pitäkää tunkkinne! () on vanhaan koomiseen tarinaan perustuva sanonta, jolla kuvataan pessimistisen ja kielteisen asenteen aiheuttamaa luopumista tavoitellusta asiasta juuri, kun se ollaan vaikeuksien jälkeen saavuttamassa. Yhdysvaltalaisen radiokoomikon Danny Thomasin (1912–1991)Danny Thomas, 79, the TV Star Of 'Make Room for Daddy,' Dies, The New York Times 7.2.1991. Viitattu 10.12.2016. tunnetuksi tekemässä tarinassa kauppamatkustajamiehen autosta puhkeaa rengas syrjäisellä, pimeällä maaseudulla, eikä autosta löydy tunkkia renkaan vaihtamiseksi. Mies lähtee kohti asutun näköistä taloa, jonka ikkunasta häämöttää valo kaukana taivaanrannassa, kysymään löytyisikö sieltä tunkkia lainaksi. Tarinan erilaisissa versioissa miehen kengät kastuvat kun on ylitettävä ojia, vaatteet repeävät tarttuessaan piikkilanka-aitaan, talon koira ajaa miestä takaa, mies liukastuu lehmänläjään ynnä muuta sellaista.The Jack Story , John Carroll University. Viitattu 10.12.2016. Tarpoessaan kohti taloa mies alkaa epäillä, että ehkä talon väki ei haluakaan lainata tunkkiaan syystä tai toisesta, varsinkaan juuri hänelle. Joka tapauksessa miehen mieli alkaa täyttyä yhä synkemmistä ja epäilevämmistä ajatuksista talon väkeä kohtaan. Kun mies lopulta koputtaa talon ovelle, hän on jo täynnä vihaa ja turhautumista ja varma siitä, ettei häntä kukaan auta. Niinpä oven avautuessa hän vain huutaa: ”Pitäkää tunkkinne!”Missä yhdysvaltalaisessa tv-sarjassa sanonta pitäkää tunkkinne esiintyi ensimmäisen kerran? Kysy kirjastonhoitajalta -palvelu, Kirjastot.fi. Selitys perustuu mm. Outi Lauhakankaan kirjaan Svengaa kuin hirvi – sanontojen kootut selitykset. Viitattu 10.12.2016. Suomessa tarina ja sanonta ovat tulleet tutuiksi muun muassa television komediasarjoista Kuten haluatte ja Kummeli. ==Lähteet== Luokka:Sanonnat
Larry Page (laulaja)

Larry Page, syntyjään Leonard Davies, (19. marraskuuta 1936k. 18. huhtikuuta 2024ref> \- 19. huhtikuuta 2024) oli brittiläinen poplaulaja ja äänitetuottaja, joka oli aktiviisena 1950- ja 1960-luvuilla. Hän otti taiteilijanimensä amerikkalaisnäyttelijä Larry Parksin mukaan. Page työskenteli muun muassa The Kinks- ja The Troggs -yhtyeiden tuottajana ja managerina, minkä lisäksi hän johti omia Page One Records- ja Penny Farthing Records -levy-yhtiöitään. == Lähteet == Luokka:Englantilaiset poplaulajat Luokka:Brittiläiset musiikkituottajat Luokka:Vuonna 1936 syntyneet Luokka:Vuonna 2024 kuolleet
Avgustin

Avgustin (Августин) on venäläisen pop-laulaja Valeri Leontjevin kuudestoista studioalbumi. Se julkaistiin vuonna 2001. == Kappaleet == # Avgustin (Августин) # Bezymjannaja planeta (Безымянная планета) # Ljublju veter (Люблю ветер) # Parohod (Пароход) # Po doroge b svetluju obitel (По дороге в светлую обитель) # Jesli ty uidjoš (Если ты уйдешь) # Sekundomer (Секундомер) # Voltšja strast (Волчья страсть) # Ja ne pleiboi (Я не плейбой) # Otraženja (Отраженья) # Zagljanite ha Gaiti (Загляните на Гаити) # Uragan ”Sjuzanna” (Ураган «Сюзанна») # Ryži kot (Рыжий кот) # Vremja (Время) # Bananovaja respublika (Банановая республика) # Do svidanija, Kilimandžaro (До свиданья, Килиманджаро) == Lähteet == Luokka:Valeri Leontjevin albumit Luokka:Vuoden 2001 albumit
Olavi Riihinen

Erkki Olavi Riihinen (9. huhtikuuta 1930 Pielavesi – 16. toukokuuta 2022 Helsinki) oli suomalainen sosiologi, joka hoiti sosiaalipolitiikan professuuria Helsingin yliopistossa 25 vuotta (1969–1994). Hän toimi myös tiedekuntansa varadekaanina ja dekaanina. Nuorena Riihinen oli 17-vuotiaiden Suomen mestari keihäänheitossa (1947). Hänestä tuli ylioppilas vuonna 1950 Jyväskylän yhteislyseosta. Yliopistoajaltaan hän nimeää suunnannäyttäjikseen professorit Kustaa Vilkunan ja Heikki Wariksen, joka vaati Riihistä ryhtymään sosiaalipolitiikan tutkijaksi. Riihinen valmistui valtiotieteen maisteriksi vuonna 1956, lisensiaatiksi vuonna 1963 ja tohtoriksi Helsingin yliopistosta vuonna 1966. Riihinen väitteli tutkielmalla Teollistuvan yhteiskunnan alueellinen erilaistuneisuus. Hän on kirjoittanut myös muun muassa perhepolitiikasta ja rautatieläisten liiton historiasta. Hän toimi sosiaalipolitiikan tutkijana ja assistenttina 1956–1965, tutkijana Kalifornian yliopistossa 1967–1968 ja pro­fessorina vuodet 1969–1994. Hän asui Helsingissä. Hänellä on vaimo ja yksi tytär. Olavi Riihisen veli oli professori Päiviö Riihinen. ==Lähteet== * ===Viitteet=== ==Kirjallisuutta== * * Luokka:Vuonna 1930 syntyneet Luokka:Vuonna 2022 kuolleet Luokka:Suomalaiset sosiologit Luokka:Suomalaiset professorit Luokka:Helsingin yliopiston professorit Luokka:Helsingin yliopiston dekaanit
Wilbur Ross

Wilbur Ross (s. 28. marraskuuta 1937) on yhdysvaltalainen liikemies. Hän toimii Yhdysvaltain kauppaministerinä Donald Trumpin hallituksessa. Yhdysvaltain senaatti hyväksyi Rossin nimityksen 27.2.2017 äänin 72-27.https://www.nytimes.com/2017/02/27/us/politics/wilbur-ross-commerce- secretary.html?_r=0 Ross syntyi ja kasvoi New Jerseyn osavaltiossa ja hän on opiskellut Yalessa sekä Harvardissa. Ross toimi Trumpin vaalikampanjan aikana tämän talouspoliittisena neuvonantajana. Hän on hankkinut omaisuutensa sijoittamalla perinteiseen teollisuuteen kuten teräkseen, hiileen ja tekstiileihin. Hän onkin saanut lempinimekseen "konkurssien kuninkaan" sillä hän on tehnyt omaisuutensa ostamalla konkurssikypsiä yrityksiä, etenkin teollisuuden ja terästuotannon aloilta ja myynyt ne pois suurella voitolla. Lokakuussa 2016 Forbes-lehti arvioi hänen omaisuutensa arvoksi 2,5 miljardia dollaria.https://www.forbes.com/profile/wilbur-ross-jr/ == Lähteet == Luokka:Trumpin hallituksen jäsenet Luokka:Vuonna 1937 syntyneet Luokka:Elävät henkilöt Luokka:Yhdysvaltalaiset republikaanipoliitikot Luokka:Yhdysvaltain kauppaministerit Luokka:Yhdysvaltalaiset liikemiehet
Iisakki Wirtanen

Iisakki Wirtanen (8. marraskuuta 1866 Harjavalta – 12. maaliskuuta 1918 Längelmäki) oli suomalainen kirkkoherra joka surmattiin punaisten toimesta Suomen sisällissodan aikana.Suomen sotasurmat 1914-1922 Wirtasen vanhemmat olivat tilanomistaja Juho Tulpi ja Ester Iisakintytär. Hän pääsi ylioppilaaksi 1888 Porin yksityislyseosta. Wirtanen suoritti vuonna 1892 Helsingin yliopistossa teologian erotutkinnon ja hänet vihittiin papiksi samana vuonna. Wirtanen oli Längelmäen kirkkoherrana vuodesta 1905 alkaen. Iisakki Wirtanen oli naimisissa vuodesta 1900 sairaanhoitaja Aina Axelina Fredrika Hellstenin kanssa. == Lähteet == Luokka:Suomen evankelis-luterilaisen kirkon papit Luokka:Suomen sisällissodan terrorin uhrit Luokka:Suomalaiset henkirikosten uhrit Luokka:Vuonna 1866 syntyneet Luokka:Vuonna 1918 kuolleet
Juho Heikki Tuori

Juho Heikki Tuori (sukunimi vuoteen 1906 Foudila; 12. helmikuuta 1852 Liminka – 4. helmikuuta 1918 Loppi) oli suomalainen kirkkoherra joka surmattiin punaisten toimesta Suomen sisällissodan aikana.Suomen sotasurmat 1914-1922 ==Henkilöhistoria== Tuorin vanhemmat olivat talollinen Juho Foudila ja Kaisa Greta Westman. Hän pääsi ylioppilaaksi 1872 Oulun alkeisoppilaitoksesta. Tuori suoritti vuonna 1875 Helsingin yliopistossa teologian erotutkinnon ja hänet vihittiin papiksi samana vuonna. Tuori oli Lopella kappalaisena 1885–1890 ja kirkkoherrana vuodesta 1891 alkaen. Tuorin aikana vuonna 1887 valmistunut Lopen kirkko tuhoutui tulipalossa 1. marraskuuta 1914. Kirkolla ei ollut palon tapahtuessa vakuutusta. Sisällissodan aikana Lopen punaiset surmasivat sairaana olleen Tuorin ampumalla hänet sänkyynsä Lopen pappilassa. Tuorin kuoleman jälkeen katsoi korkein oikeus vuonna 1922 hänen olleen yksin vastuussa vakuuttamattoman Lopen kirkon palon seurakunnalle aiheuttamasta vahingosta ja määräsi Tuorin lesken maksamaan Lopen seurakunnalle korvauksena 66 666 markkaa.Lopen kunnat sivusto : kulttuuri, opaskurssin antia : Papit ja pappilat Juho Heikki Tuori oli naimisissa 1876–1886 Anna Amanda Kerkkosen (k. 1886) kanssa ja vuodesta 1886 Edla Erika Aulénin kanssa. == Toimitustöitä == * Lopen pitäjä, toimittanut Johan Henrik Foudila. Helsinki 1900, näköispainos Lopen kunnan kulttuuri- ja kirjastotoimi, Loppi 1993 == Lähteet == Luokka:Suomen evankelis-luterilaisen kirkon papit Luokka:Suomen sisällissodan henkilöt Luokka:Suomalaiset henkirikosten uhrit Luokka:Vuonna 1852 syntyneet Luokka:Vuonna 1918 kuolleet
Mart Raud

Mart Raud (14. syyskuuta 1903 Aidu, Viljandimaa, Viro – 6. heinäkuuta 1980 TallinnaMart Raud, ISIK, Kirmus.ee, viitattu 17.8.2021 ) oli virolainen kirjailija, jonka tuotantoon kuuluu proosateoksia, näytelmiä ja runoutta. Raud varttui Viljandimaalla kyläkauppiaan poikana ja kävi oppikoulun Viljandissa 1918–1923. Kirjailijana toimiessaan hän asui Tartossa ja Tallinnassa. Hänen 1920-luvulla julkaisemat ensimmäiset runokokoelmat olivat romanttisen synkkiä ja melankolisia. Viron itsenäisyyden aikana Raud saavutti mainetta erityisesti proosateoksillaan, joiden toistuvana teemana on unelmien ja todellisuuden ristiriita. Vuonna 1940 Raud liittyi sosialismin kannattajiin ja julkaisi sitten runoja Viron neuvostoelämän alkuvuosista. Sotavuosina hänestä kehittyi Jaan Kärnerin, Johannes Semperin ja Johannes Vareksen veroinen sosialistis- isänmaallinen runoilija. Poliittisista vangeista kertova Mõõk väravas (”Miekka portilla”, 1941) oli ensimmäinen neuvosto-Virossa julkaistu näytelmä. Sotien jälkeen Raud kirjoitti eeppistä, juonellista runoutta ja 1950-luvun lopulla pääasiassa novelleja. 1960- ja 1970-lukua pidetään hänen runoutensa parhaana kautena, jolloin hän vapautui retoriikan kahleista. Mart Raudin poika oli lastenkirjailija Eno Raud, ja tämän lapsia ovat Rein Raud, Piret Raud ja Mihkel Raud. ==Suomennettuja runoja== ;LähdeMart Raud, Luettelo suomennetuista runoista. Lahden kaupunginkirjaston runotietokanta. Päivitetty 13.8.2021, viitattu 17.8.2021 * Balladi siniketusta (Ballaad sinirebasest): I–III, suom. Pirkko Huurto, Purje: merirunoutta neljällä kielellä, Helsinki: Otava 1980 ISBN 951-1-05866-5 * Lunta tai räntää, suom. Eila Kivikk'aho, julkaisussa: Parnasso 1980; nro 8 * Mykistin sanat, suom. Eila Kivikk'aho, julkaisussa: Parnasso 1980; nro 8 ==Lähteet== Luokka: Virolaiset kirjailijat Luokka: Virolaiset runoilijat Luokka: Vuonna 1903 syntyneet Luokka: Vuonna 1980 kuolleet
Maarit Sihvonen

Maarit Hannele Sihvonen (o.s. Vähäsaari, s. 16. helmikuuta 1961 Oulujoki) on suomalainen uransa lopettanut uimari. Hänen uransa tähtihetki oli vuoden 1984 olympialaisissa Los Angelesissa, jossa hän voitti 200 metrin sekauinnin B-finaalin. Amatiltaan hän on fysioterapeutti ja toiminut kaksi kautta 2010-luvulla Oulun kaupunginvaltuustossa. Maarit Vähäsaari aloitti uintiuransa Oulun Lohissa vuodesta 1973 lähtien. Hän saavutti uintiurallaan 26 SM-kultaa 50 metrin radalla ja 28 kultaa 25 metrin radalla henkilökohtaisissa uintilajeissa vuosina 1975–1985. Lisäksi hän oli viestissä SM-kultaa voittaneessa Oulun Lohien joukkueessa kolme kertaa vuosina 1976–1984. Suomen ennätyksiä syntyi uralla yli 50, joista viimeisimmät 400 metrin sekauinnissa vuonna 1983 ajalla 5.00,72 sekä seuraavana vuonna 1984 100 metrin vapaauinnissa 57,95, 100 metrin rintauinnissa 1.14,44, 200 metrin rintauinnissa 2.41,89 ja 200 metrin sekauinnissa 2.19,27. Kansainvälisiin arvokisoihin Sihvonen osallistui vuoden 1981 EM-kisoihin Jugoslavian Splitissä, joissa hän sijoittui alkuerissä 17:ksi 200 metrin sekauinnissa. Hänet valittiin ainoana suomalaisena naisuimarina vuoden 1984 Los Angelesin olympialaisiin, joissa hän saavutti 200 sekauinnissa B-finaalin voiton ja samalla SE:n ajalla 2.19,27. Hän ui olympialaisissa lisäksi 100 metrin vapaauinnin ja 100 metrin rintauinnin, joissa karsiutui alkuerissä. Kaikkiaan urheilu-ura kesti 18 vuotta. Aktiiviuransa jälkeen hän toimi vuosina 1982–1996 Oulussa nuorten uimareiden valmentajana. Ammatiltaan Maarit Sihvonen on fysioterapeutti. Hän on naimisissa aikanaan pikajuoksijana ja ammatiltaan hammaslääkärinä tunnetun Jukka Sihvosen kanssa. Heillä on neljä lasta. Hän on osallistunut vuodesta 2008 Oulun kunnallispolitiikkaan kolmen valtuustokauden ajan. Niistä kaksi ensimmäistä hän edusti Vihreitä syksyyn 2016 asti ja sen jälkeen Kokoomusta. == Lähteet == Luokka:Suomalaiset uimarit Luokka:Oulun kaupunginvaltuutetut Luokka:Vihreän liiton poliitikot Luokka:Kansallisen Kokoomuksen poliitikot Luokka:Vuonna 1961 syntyneet Luokka:Elävät henkilöt
Koidulankivi

Koidulankivi on siirtolohkare ja muistomerkki Loppijärven rannalla Lopella. Yrjö Sakari Yrjö-Koskinen omisti kiven luonaan Lopen Leppälahdessa yhdessä isänsä Johann Voldemar Jannsenin kanssa vierailleelle virolaiselle runoilijalle Lydia Koidulalle. Vuonna 1973 Loppi-seura kiinnitti kiveen Lyydia Koidulaa esittävän reliefin, jonka veisti virolainen kuvanveistäjä Juta Eskel. ==Lähteet== Luokka:Lopen luonto Luokka:Suomen siirtolohkareet Luokka:Suomen luonnonmuistomerkit Luokka:Suomen patsaat ja veistokset
Steven Mnuchin

Steven Terner Mnuchin [mə'nuːʃɪn] (s. 21. joulukuuta 1962) on yhdysvaltalainen liikemies, entinen investointipankkiiri ja poliitikko. Helmikuussa 2017 hänestä tuli Yhdysvaltain valtiovarainministeri Donald Trumpin hallitukseen Yhdysvaltain senaatin äänestettyä nimityksen puolesta äänin 53-47. Mnuchin valmistui Yalen yliopistosta vuonna 1985, minkä jälkeen hän työskenteli investointipankki Goldman Sachsille 17 vuotta. Myös hänen isänsä oli työskennellyt yhtiössä. Mnuchin jätti yhtiön vuonna 2002, minkä jälkeen hän teki yhteistyötä Soros Fund Managementin kanssa, ennen kuin perusti lopulta oman yhtiönsä, Dune Capital Managementin. Mnuchin vastasi Trumpin presidenttikampanjan rahoituksesta. Hän on myös perustanut elokuvatuotantoyhtiön, joka on rahoittanut muun muassa elokuvaa Avatar. Mnuchin on juutalainen. Hänen omaisuutensa on arvioitu olevan jopa 500 miljoonaa dollaria.} == Lähteet == == Aiheesta muualla == Luokka:Trumpin hallituksen jäsenet Luokka:Yhdysvaltalaiset liikemiehet Luokka:Yhdysvaltain valtiovarainministerit Luokka:Pankinjohtajat Luokka:Vuonna 1962 syntyneet Luokka:Elävät henkilöt
Gustaf Adolf Taube

Gustaf Adolf Taube (9. helmikuuta 1864 Luhanka – 20. huhtikuuta 1918 Kouvola) oli suomalainen kirkkoherra joka surmattiin punaisten toimesta Suomen sisällissodan aikana.Suomen sotasurmat 1914-1922 Tauben vanhemmat olivat tilanomistaja Karl Johan Taube ja Amanda Gustava Weber. Hän pääsi ylioppilaaksi 1881 Jyväskylän lyseosta. Taube suoritti vuonna 1886 Helsingin yliopistossa teologian erotutkinnon ja hänet vihittiin papiksi samana vuonna. Taube oli Vehkalahdella kappalaisena vuodesta 1893 ja kirkkoherrana vuodesta 1910 alkaen. Hän sai myös rovastin arvonimen. Sisällissodan aikaan Taube järjesti kirkossa puhetilaisuuksia yhdessä kappalainen Adolf Mannisen ja Haminan kirkkoherran Uuno Renvallin kanssa. Punaiset pidättivät papit maaliskuun alussa joksikin aikaa mutta he pääsivät sitten vapaaksi. Taube pidätettiin uudelleen 17. huhtikuuta ja hänet vietiin Kouvolaan yhdessä muiden pidätettyjen haminalaisten kanssa. Taube, Manninen ja Renvall ammuttiin Kouvolan veripellolla yöllä 19. – 20. huhtikuuta 1918.Mirja Turunen : Veripellot - Sisällissodan surmatyöt Pohjois-Kymenlaaksossa 1918. Atena Kustannus 2005, s. 126 Gustaf Adolf Taube oli naimisissa vuodesta 1888 Amy Alice Liliuksen kanssa. == Teoksia == * Harjoituskokous-luku teoksessa Pyhäkoulun käsikirja ; Suomen ewank.-luterilaisen Pyhäkouluyhdistyksen toimittama, toimittaja Arvid Wallenius. 6. perinpohjin korj. painos Suomen evankelis-luterilainen pyhäkouluyhdistys, Helsinki 1914 * Kristuksen ja seurakunnan puolesta, kirj. Edvard Kilpeläinen, A. V. Leikkonen ja G. A. Taube. Kotka 1917 * Sanan kylvöä : kokoelma pyhä- ja juhlapäiväsaarnoja : hänen jälkeensä jättämistään papereista koottu, tekijän kuvalla ja hänen kirjeittensä valaisemalla elämäkerralla varustettu. Suomen lähetysseura, Helsinki 1921 == Suomennoksia == * Pehr Johan Harald Thorsten Örtenblad : Ajattele luojaasi nuoruudessasi : saarnoja lapsille ja nuorisolle ; suom. Aatto Taube. Länkelä, Jyväskylä 1898 * Henrik Müller : Hengellisiä virvoitushetkiä : hartaus- ja pöytäpuheita 1-2 ; suom. A. Taube. Suomen lähetysseura, Oulu 1905 == Lähteet == Luokka:Suomen evankelis-luterilaisen kirkon papit Luokka:Suomen sisällissodan henkilöt Luokka:Suomalaiset henkirikosten uhrit Luokka:Vuonna 1864 syntyneet Luokka:Vuonna 1918 kuolleet
Long Tall Sally

Long Tall Sally on Robert Blackwellin, Enotris Johnsonin ja Little Richardin kirjoittama rock and roll -kappale, jonka levytti ensimmäisenä Little Richard vuonna 1956. Specialty Records julkaisi kappaleen singlenä b-puolenaan ”Slippin’ and Slidin’”. Singlen molemmat puolet kuuluvat Here’s Little Richard -studioalbumille. Myöhemmin kappaleesta on tehty satoja cover-versioita. Oman versionsa ovat levyttäneet muun muassa Eddie Cochran, The Beatles, Elvis Presley sekä The Kinks, jonka ensimmäinen single se samalla oli. == Lähteet == Luokka:Little Richardin kappaleet Luokka:Vuoden 1956 kappaleet
Tom Price

Thomas Edmunds "Tom" Price (s. 8. lokakuuta 1954) on yhdysvaltalainen lääkäri ja republikaanipoliitikko, joka toimi Yhdysvaltain terveysministerinä vuoden 2017 helmikuusta syyskuun loppuun. Donald Trump valitsi Pricen ehdokkaakseen terveysministeriksi marraskuussa 2016 ja senaatti hyväksyi hänen nimityksensä helmikuussa 2017. Price on tunnettu Obamacareksi kutsutun presidentti Barack Obaman terveydenhoitouudistuksen arvostelijana. Vuosina 2005-2017 hän toimi Yhdysvaltain edustajainhuoneessa Georgian kuudennen kongressivaalipiirin edustajana. Price erosi terveysministerin virasta 29. syyskuuta sen jälkeen, kun häntä oli kritisoitu yksityiskoneilla matkustamisesta. == Lähteet == == Aiheesta muualla == Luokka:Trumpin hallituksen jäsenet Luokka:Elävät henkilöt Luokka:Yhdysvaltalaiset lääkärit Luokka:Yhdysvaltalaiset republikaanipoliitikot Luokka:Yhdysvaltain terveysministerit Luokka:Vuonna 1954 syntyneet
Mattis Stenshagen

Mattis Stenshagen (s. 13. elokuuta 1996) on norjalainen maastohiihtäjä. Hän edustaa Follebu Skiklubbia. Stenshagen hiihti ensimmäiset maailmancupin kisansa 2.–4. joulukuuta 2016 Lillehammerissa Nordic Opening -kiertueella, jonka osakilpailuissa hän oli parhaimmillaan 24:s kymmenen kilometrin vapaan hiihtotavan kilpailussa. Kiertueen kokonaistuloksissa hän oli 31:s. Kymmenen parhaan joukkoon hän sijoittui ensimmäisen kerran oltuaan seitsemäs Planican 15 kilometrin perinteisen hiihtotavan kilpailussa tammikuussa 2018. Ensimmäisen palkintosijansa hän saavutti oltuaan kolmas Canmore 20 kilometrin perinteisen hiihtotavan yhteisläähtökilpailussa helmikuussa 2024. Stenshagen oli kolmas ensimmäisessä Skandinavia Cupin osakilpailussaan, perinteisen tyylin sprintissä Lillehammerissa, 9. joulukuuta 2016. Hän on 13. helmikuuta 2024 mennessä voittanut viisi Skandinavia Cupin osakilpailua. Stenshagen saavutti helmikuussa 2016 nuorten MM-kilpailuissa Râșnovissa hopeaa 15 kilometrin vapaan hiihtotavan kilpailusta ja kultaa viestistä. Hän voitti alle 23-vuotiaiden maailmanmestaruuden 15 kilometrin perinteisen hiihtotavan kilpailussa Gomsissa 2018. == Lähteet == Luokka:Norjalaiset maastohiihtäjät Luokka:Vuonna 1996 syntyneet Luokka:Elävät henkilöt
Juhana Oskar Levänen

Juhana Oskar Levänen (30. huhtikuuta 1865 Perttula – 17. huhtikuuta 1918 Somero) oli suomalainen pappi, jonka punaiset surmasivat Suomen sisällissodan aikana.Suomen sotasurmat 1914-1922 Leväsen vanhemmat olivat talollinen Matti Lundeqvist ja Maria Klemelä. Hän pääsi ylioppilaaksi 1889 Turun lyseosta. Levänen suoritti vuonna 1895 Helsingin yliopistossa teologian erotutkinnon ja hänet vihittiin papiksi samana vuonna. Levänen oli Somerolla kappalaisena vuodesta 1898 alkaen. Juhana Oskar Levänen oli naimisissa vuodesta 1895 Edla Genoveva Lindebergin kanssa. == Lähteet == ==Kirjallisuutta== * Luokka:Suomen evankelis-luterilaisen kirkon papit Luokka:Suomen sisällissodan henkilöt Luokka:Suomalaiset henkirikosten uhrit Luokka:Vuonna 1865 syntyneet Luokka:Vuonna 1918 kuolleet
Adolf Manninen

Adolf Manninen (18. elokuuta 1868 Jyväskylän maalaiskunta – 20. huhtikuuta 1918 Kouvola) oli suomalainen kappalainen, jonka punaiset surmasivat Suomen sisällissodan aikana.Suomen sotasurmat 1914-1922 Mannisen vanhemmat olivat maanviljelijä Adolf Manninen ja Edla Maria Salmela. Hän pääsi ylioppilaaksi 1890 Jyväskylän lyseosta. Manninen suoritti vuonna 1895 Helsingin yliopistossa teologian erotutkinnon ja hänet vihittiin papiksi samana vuonna. Manninen oli Vehkalahdella kappalaisena vuodesta 1908 alkaen. Sisällissodan aikaan Vehkalahden kirkkoherra Gustaf Adolf Taube järjesti kirkossa puhetilaisuuksia yhdessä kappalainen Adolf Mannisen ja Haminan kirkkoherran Uuno Renvallin kanssa. Punaiset pidättivät papit maaliskuun alussa joksikin aikaa mutta he pääsivät sitten vapaaksi. Papit pidätettiin uudelleen huhtikuussa ja heidät vietiin Kouvolaan yhdessä muiden pidätettyjen haminalaisten kanssa. Taube, Manninen ja Renvall ammuttiin Kouvolan veripellolla yöllä 19. – 20. huhtikuuta 1918.Mirja Turunen : Veripellot - Sisällissodan surmatyöt Pohjois- Kymenlaaksossa 1918. Atena Kustannus 2005, s. 126 Adolf Manninen oli naimisissa vuodesta 1894 Henrika Mankosen kanssa. == Lähteet == Luokka:Suomen evankelis-luterilaisen kirkon papit Luokka:Suomen sisällissodan terrorin uhrit Luokka:Suomalaiset henkirikosten uhrit Luokka:Vuonna 1868 syntyneet Luokka:Vuonna 1918 kuolleet
Izborskin klubi

Izborskin klubi on asiantuntijaorganisaatio, joka tuottaa raportteja Venäjän hallituksen käyttöön. Se on kansallismielisten entisten venäläisupseerien, lehtimiesten, kirjailijoiden ja muiden kerho, joka pyrkii palauttamaan Venäjän valtion suuruuden. Klubi ajaa Venäjän imperiumia, Suur-Venäjää. Kerho perustettiin syksyllä 2012. Izborskin klubilaiset neuvovat Venäjän presidentti Vladimir Putinia. Kerho haluaa Venäjän valtakunnan johtoon uusia voimia. Tunnettuja Izborskin klubin jäseniä ovat Aleksandr Dugin ja Aleksandr Prohanov. == Katso myös == * Eurasianismi * Suur-Venäjä * Venäläinen nationalismi == Aiheesta muualla == *Изборский клуб venäjäksi == Lähteet == Luokka: Venäjän historia Luokka: Venäjän politiikka
Pitkälammi (Nokia)

Pitkälammi on Pirkanmaalla Nokialla sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Pitkälammi on osa Laajanojan valuma-aluetta. == Maantietoa == Lampi on 350 metriä pitkä, 100 metriä leveä ja sen pinta-ala on 2,3 hehtaaria. Siihen ei laske luontaisia eikä kaivettuja ojia eikä sillä ole selvää laskuojaa. Sadanta ilmeisesti suotuu pohjaveden kautta muualle valuma-alueesella. Veden laskennallinen viipymä järvessä on 313 vuorokautta. Lammen rantaviivan pituus on 850 metriä ja rannat ovat pääasiassa soistunutta metsää. Lampi on autio, mutta lammen etelärantaan johtaa polkuverkoston yksi polku. Länsirannan ohittaa toinen polku. == Vedenlaatu == Pitkälammen vedenlaatua on tutkittu vuosina 1982, 1987 ja 1990–2015. Vesi oli hapanta jo vuonna 1982 ja sitä se on edelleen. Lammen pieni valuma-alue on metsävaltaista ja karua, minkä vuoksi vesi on ruskean väristä ja humuspitoista. Lammen puskurikyky happamoitumista vastaan on heikko. Pitkälammen ravinnetaso on hieman korkeampi kuin alueen muissa järvissä. Veden ravinnepitoisuudet ovat lievästi rehevöityneen järven tasolla. Vaikka järven happitalous on tyydyttävä, jää veden talven lämpötilakerrostumisen jälkeinen kevättäyskierto vaillinaiseksi ja pohjan lähelle jää pysyvä alusvesikerros. Alusvedessä esiintyy kesäisin happikato, jolloin sedimentteihin laskeutuneet ravinteet alkavat liueta takaisin veteen. Syksyllä täyskierto onnistuu yleisesti paremmin ja silloin myös lammen pohjavesi hapettuu. Lampi soveltuu tyydyttävästi tai välttävästi virkistyskäyttöön. == Natura 2000 == Pitkäjärven vesialue ei kuulu Natura 2000 -verkostossa Nokian Kaakkurijärviin, mutta sen lounais- ja itärannat kuuluvat siihen. Natura-alueen yhtenäinen enklaavi muodostuu itäisen Heinäjärven (osa), Porrasjärven, Pienen Porrasjärven, Juottojärven, Kalliojärven ja Ruokejärven ympäristöistä ja vesialueista. == Historiaa == Lammen nimitys oli aiemmin myös Pitkälampi. Järven lähimeneisyydessä ei ole havaittavissa mitään muutoksia. == Lähteet == Luokka:Pyhäjärven alue (Tampere) Luokka:Nokian järvet